تبسم وهو باقي مزير على عينيه و حاس بضفارها خاشياهم ليه فاللحم بحال المواس ... مابغاش يطلق من داك الكرسي و يخليها تخرج من هنا قبل ماتجاوبو ... كان عندو واحد الشك بلي غاتقبل و عارفها ماكاتبغيهش ولكن عارف بلي هي كاتموت على الضد و بحكم داكشي لي عاودات ليه صابرين فاش لقات الفرصة ... عرف بلي حياة غاتبغي تولي معاه غير ضد فصابرين لي حذراتها ... و هاد المجية لي جاتها زادت اكدات ليه داكشي علاش مابغاش يخليها تخرج حيت غايكون عطاها وقت و مساحة لي تقدر تبدل فيه الرأي ديالها و هادشي ماشي فالصالح ديالو ... داير فبالو غايخليها تبغيه واخا ماتبغيهش دابا ولكن فاش غاتقبل غادي يكون عندو الوقت لي يطيحها فيه ماشي بحال دابا ديما كادفعو عليها